[image: image1.png]




    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A NR. 7
                                                            din 30 ianuarie 2020
privind aprobarea modificării acordului de parteneriat cu Centrul de Resurse pentru

Comunităţile de Romi Cluj-Napoca, Fundaţia Veritas Sighişoara şi Şcoala Gimnazială

„Miron Neagu” din Sighişoara, acord care a fost aprobat prin Hotărârea Consiliului Local

Sighișoara nr. 51/13.09.2016 și modificat prin Hotărârile Consiliului Local Sighișoara

nr. 197/28.12.2017, nr. 33/28.02.2018 și nr. 210/25.10.2018

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 1.409/17.01.2020 şi la Consiliul Local Sighișoara cu nr. 1.953/22.01.2020, de referatul de aprobare, înregistrat cu nr. 1.410/17.01.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

 Ținând cont de faptul că Municipiul Sighișoara are calitatea de partener în cadrul proiectului „Mainstream Sighișoara – investiție europeană pentru incluziunea socială”, fiind beneficiarul unor fonduri nerambursabile, accesate prin intermediul Programului Operațional Capital Uman – Axa prioritară 4/Obiectivul tematic 9/Prioritatea de investiții 9 ii/Obiectivul specific 4.1 - Reducerea numărului de comunități marginalizate, în care există populație aparținând minorităţii rome (acele comunităţi în care populația aparţinând minorităţii rome reprezintă minim 10% din totalul populației la nivelul comunității), aflate în risc de sărăcie și excluziune socială, prin implementarea de măsuri integrate;

Având în vedere Contractul de finanţare nr. POCU/18/4/1/102559, încheiat între Ministerul Dezvoltării Regionale, Administrației Publice și Fondurilor Europene, în calitate de Autoritate de Management pentru Programul Operațional Capital Uman și Centrul de Resurse pentru Comunitățile de Romi Cluj-Napoca, în calitate de beneficiar al finanțării, contract de finanțare încheiat în vederea derulării proiectului mai sus menționat;

Ținând cont de notificarea transmisă de reprezentantul legal al Centrului de Resurse pentru Comunităţile de Romi Cluj-Napoca, partener lider în cadrul proiectului menționat, înregistrată la Municipiul Sighișoara cu nr. 1.283/16.01.2020, prin care se notifică necesitatea modificării acordului de parteneriat în vederea finalizării actului adițional  nr. 10 la contractul de finanțare;

Având în vedere prevederile Hotărârii Consiliului Local Sighişoara nr. 33/28.02.2018, ale Hotărârii Consiliului Local Sighișoara nr. 197/28.12.2017 și ale Hotărârii Consiliului Local Sighișoara nr. 210/25.10.2018, prin care s-au aprobat modificări ale acordului de parteneriat cu Centrul de Resurse pentru Comunitățile de Romi Cluj-Napoca, Fundația Veritas Sighișoara și Școala Gimnazială „Miron Neagu” din Sighișoara, parteneri în cadrul proiectului „Mainstream Sighișoara – investiție europeană pentru incluziunea socială”, aprobate inițial prin Hotărârea Consiliului Local Sighișoara nr. 51/13.09.2016;
Văzând Raportul de specialitate al Biroului Achiziţii, Accesare Fonduri Europene și Management Proiecte, înregistrat cu nr. 1.411/17.01.2020, prin care se propune aprobarea modificării acordului de parteneriat cu Centrul de Resurse pentru Comunităţile de Romi Cluj-Napoca, Fundaţia Veritas Sighişoara şi Şcoala Gimnazială „Miron Neagu” din Sighişoara, acord care a fost aprobat prin Hotărârea Consiliului Local Sighișoara nr. 51/13.09.2016 și modificat prin Hotărârile Consiliului Local Sighișoara nr. 197/28.12.2017, nr. 33/28.02.2018 și nr. 210/25.10.2018;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „b”, „d” și „e”, alin. (7) lit. „b”, „p” și „s”, alin. (9) lit. „a”, art. 139 alin. (1) și alin. (3) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:

Art. 1. Se aprobă modificarea acordului de parteneriat cu Centrul de Resurse pentru Comunităţile de Romi Cluj-Napoca, Fundaţia Veritas Sighişoara şi Şcoala Gimnazială „Miron Neagu” din Sighişoara, încheiat în cadrul proiectului „Mainstream Sighişoara – investiţie europeană pentru incluziunea socială”, conform anexei nr. 1, care face parte integrantă din prezenta hotărâre.

Art. 2. Se împuterniceşte Primarul Municipiului Sighişoara, domnul Mălăncrăvean Ovidiu-Dumitru, cu semnarea acordului de parteneriat modificat dintre Municipiul Sighişoara, Centrul de Resurse pentru Comunităţile de Romi Cluj-Napoca, Fundaţia Veritas Sighişoara şi Şcoala Gimnazială „Miron Neagu” din Sighișoara, prevăzut la art. 1 din prezenta hotărâre.

Art. 3. Se încredinţează cu ducerea la îndeplinire a prevederilor prezentei hotărâri, Primarul Municipiului Sighişoara, Viceprimarul Municipiului Sighişoara, Biroul Achiziţii, Accesare Fonduri Europene şi Management Proiecte, Biroul Buget, Contabilitate, Salarizare – Direcția Economică, Direcția Administrarea Patrimoniului și Biroul Juridic din cadrul Municipiului Sighişoara, Centrul de Resurse pentru Comunităţile de Romi Cluj-Napoca, Fundaţia Veritas Sighişoara şi Şcoala Gimnazială „Miron Neagu” din Sighişoara.

Art. 4. Prin grija doamnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Șoneriu Mihai - Marcel       

                                          Contrasemnează pentru legalitate
                                 SECRETARUL GENERAL al municipiului,

                                                           Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Biroul Achiziţii, Accesare Fonduri Europene şi Management Proiecte;
  1 ex. Biroul Buget, Contabilitate, Salarizare – Direcția Economică;

  1 ex. Direcția Administrarea Patrimoniului;

  1 ex. Biroul Juridic;

  1 ex. Serviciul Resurse Umane și Administrare Sistem Informatic;

  1 ex. Centrul de Resurse pentru Comunităţile de Romi Cluj-Napoca;

  1 ex. Fundaţia Veritas Sighişoara;
  1 ex. Şcoala Gimnazială „Miron Neagu”.

15 ex.

B.A. 

